b'\n_START_ARTICLE_\nGlasbeni singl\n_START_PARAGRAPH_\nSingl (iz angle\xc5\xa1ke besede single, dobesedno\xc2\xa0\xc2\xbbposamezen\xc2\xab,\xc2\xa0\xc2\xbbenojen\xc2\xab) je v glasbeni industriji lo\xc4\x8deno izdana pesem ali skladba s trenutnega ali prihajajo\xc4\x8dega albuma z namenom promocije le-tega. Singli se distribuirajo na razli\xc4\x8dne na\xc4\x8dine: najprej so bili zapakirani kot\xc2\xa0\xc2\xbbsingl\xc2\xab\xc2\xa0plo\xc5\xa1\xc4\x8de z eno ali dvema dodatnima skladbama, v prodajo pa so po navadi \xc5\xa1li \xc5\xa1e pred uradnim izidom albuma. Vendar pa se je ta praksa s pojavom interneta, ki je \xc5\xa1ir\xc5\xa1i javnosti naredila glasbo dostopno in brezpla\xc4\x8dno, mo\xc4\x8dno spremenila. Prav tako se singli redno predvajajo na radiu, s pojavom glasbenih videov v osemdesetih pa so video verzije singlov postale obi\xc4\x8dajen na\xc4\x8din predstavitve singlov javnosti.'